**Merry Christmas** ir amerikāņu dziedātājas Meraijas Kerijas piektais albums. ASV tas tika izdots 1994. gada 1. novembrī Columbia Records aizgādībā. Tas ir svētku albums, kas sevī ietver gan kaverversijas, gan jaunu materiālu.

Albums tika izdots laika posmā, kad Kerijas karjera pēkšņi piedzīvoja ļoti lielus panākumus, starp albumiem Music Box (1993) un Daydream (1995), viņas diviem veiksmīgākajiem albumiem līdz šim. Albums pēc tam kļuva par visu laiku veiksmīgāko Ziemassvētku albumu. RIAA albumu sertificēja ar pieckāršu platīna statusu, kas nozīmē, ka albums ASV ir pārdots vairāk nekā 5 miljonu kopiju apmērā.

Topu panākumi
-------------

Merry Christmas debitēja Billboard 200 trīsdesmitajā vietā ar 45,000 pārdotām kopijām pirmās nedēļas laikā. Albums sasniedza trešo vietu savā piektajā nedēļā ar 208,000 pārdotām kopijām, bet visveiksmīgākais tas bija savā sestajā nedēļā (kad tas atradās sestajā vietā), kad tas pārdeva 500,000 kopijas. Albums pirmajā divdesmitniekā pavadīja astoņas nedēļas, un topā kopumā tikai trīspadsmit, bet tas atgriezās topā trīs reizes; pirmajā reizē sasniedzot 149. vietu, otrajā reizē 115. bet trešajā 61 (kopā albums pavadīja divdesmit septiņas nedēļas topā). Pēc Billboard datiem, tas ir trešais veiksmīgākais Ziemassvētku albums ASV, aiz Kenija G ‘’Miracles: The Holiday Album’’ un Selinas Dionas ‘’These Are Special Times’’.

Singli
------

No albuma tika izdoti vairāki singli, bet lielākā daļa bija tikai reklāmas singli, lai palīdzētu palielināt albuma pārdošanas rādītājus. Pirmais, ‘’All I Want for Christmas Is You’’, bija radio hits ASV, un bija veiksmīgs valstīs, kur tas tika komerciāli izdots. Otrais, ‘’Miss You Most (At Christmas Time)’’ (kura videoklipa režisore bija Diāna Mertela) bija mazāk populārs ASV radio kā ‘’Joy To The World’’ (kuram tika piešķirts komerciāls izdevums). Tomēr ‘’Joy To The World’’ bija četrdesmitnieka hits Austrālijā un ASV deju klubu topos. Ceturtais singls "Jesus Born on This Day" tika izdots tikai kristiešu radiostacijām ASV, un tam netika filmēts videoklips, tomēr tam tika piešķirts ierobežots izdevums Zviedrijā un citos mūzikas tirgos. "O Holy Night" tika izdots 1996. gadā tikai kā reklāmas singls, un pēc tam pārizdots 2000. gadā kopā ar videoklipu. Pols Vilsons Gardons, ļoti tuvs Meraijas Kerijas draugs, iedvesmoja Keriju izveidot Ziemassvētku albumu.

Pārizdevums
-----------

Kerijas bijusī ierakstu kompānija Sony pārizdeva Merry Christmas 2005. gada 25. oktobrī.

Jubilejas izdevums ir DualDisc formāta disks, ietverot oriģinālo albumu, ekskluzīvus video un divas dziesmas, viena no tām ir dziesmas ‘’Santa Claus Is Comin' to Town" jubilejas premikss, kuru miksējusi Kerija kopā ar Džermainu Duprī un Braiesnu Maiklu Koksu, kas tika izdots kā singls kopā ar 1970. gada filmas *Santa Claus Is Comin' to Town* DVD disku. Merry Christmas atgriezās ASV topā 136. vietā, un sasniedza pirmo vietu Billboard Top R&B/hiphopa kataloga albumu topā. ASV svētku albumu topā albums ir pavadījis 130 nedēļas.

Filmas adapcija
---------------

Kerija pašlaik veido muzikālu filmu, kas balstīta uz savu veiksmīgo Ziemassvētku albumu.

Tas ir par pilsētiņu, kas ir ārpus lielpilsētas — visticamāk tāda, kādā reiz dzīvojusi Kerija, Hantingtonā — kur nežēlīgs biznesmenis vēlas to visu pārvērst par vienu lielu tirdzniecības centru.

‘’Meraija negrib, lai tas notiek,’’ stāsta viņas attīstības partneris Bennijs Medina. ‘’Viņas tēls pielieto dziesmu un mīlestību, lai saglabātu dzīvu Ziemassvētku garu.’’

Meraija pati stāsta, ka scenārijs, kura autors ir "High School Musical" scenārists Pīters Barskočini, ir tikai sākuma stadijā. Bet viņa piebilda, ‘’Kopš es izveidoju Ziemassvētku albumu, es vienmēr vēlējos izveidot tam atbilstošu filmu, kuru cilvēki varētu skatīties, klausīties un izbaudīt katru gadu. Es tajā visā esmu iekšā. Es esmu svētku sezonā’’.

Dziesmu saraksts
----------------

|  |  |  |
| --- | --- | --- |
| Standarta versija
1. "Silent Night" (Džosefs Mors, Francis Grūbers) — 3:41
2. "All I Want for Christmas Is You" (Meraija Kerija, Valters Afanasjevs) — 4:01
3. "O Holy Night" (Adolfe Adams) — 4:27
4. "Christmas (Baby Please Come Home)" (Džefs Berijs, Ellija Grīnviča, Fils Spektors) — 2:35
5. "Miss You Most (At Christmas Time)" (Kerija, Afanasjevs) — 4:32
6. "Joy to the World" (Džordžs Hendels, Lovels Mansons, Īzaks Vatss, Hoits Ekstons) — 4:20
7. "Jesus Born on This Day" (Kerija, Afanasjevs) — 3:43
8. "Santa Claus Is Coming to Town" (J, Freds Kūtss, Heivens Gilespijs, Afanasjeva aranžējums) — 3:24
9. "Hark! The Herald Angels Sing/Gloria (In Excelsis Deo)" (Čārlzs Veslijs/Mendelsons/Tradicionāla dziesma) — 3:01
10. "Jesus Oh What a Wonderful Child" — 4:26
11. "God Rest Ye Merry Gentlemen" — 1:18 (bonusa dziesma, kas neparādās ASV versijā)
 |  | DualDisc versija
1. Disks — Audio
1. "Silent Night"
2. "All I Want for Christmas Is You"
3. "O Holy Night"
4. "Christmas (Baby Please Come Home)"
5. "Miss You Most (At Christmas Time)"
6. "Joy to the World"
7. "Jesus Born on This Day"
8. "Santa Claus Is Comin' to Town"
9. "Hark! the Herald Angels Sing/Gloria (In Excelsis Deo)"
10. "Jesus Oh What a Wonderful Child"
11. "God Rest Ye Merry, Gentlemen"

2. Disks — Ziemassvētku mūzikas video DVD
1. "Santa Claus is comin' to town (Anniversary Mix)"
2. "All I want for Christmas is you"
3. "Miss you most (at Christmas time)"
4. "All I Want for Christmas is you (J.D. Remix - animēts, kopā ar Bow Wow)"
5. "Joy to the World (Celebration Mix)"
6. "O Holy Night 2000"
7. "All I want for Christmas is you (melnbaltā versija)"
8. "Joy to the World (live at St. John the Divine)"
 |

Pārdošanas rādītāji
-------------------

| Valsts/ Tops | Provaideris | Vieta | Sertifikācija | Pārdotas kopijas |
| --- | --- | --- | --- | --- |
| Karogs: Amerikas Savienotās Valstis ASV | Billboard 200 | 3 | 5x Platīns | 4,908,155 |
| Karogs: Japāna Japāna | Oricon | 1 | 13x Platīns | 2,700,000 |
| Karogs: Eiropas Savienība Eiropa | IFPI | 9 | Platīns | 1,300,000 |
| Karogs: Brazīlija Brazīlija |  | 2 |  | 25,000 |
| Karogs: Kanāda Kanāda |  | 21 | 2x Platīns | 200,000 |
| Karogs: Vācija Vācija | IFPI Germany | 15 | Zelts | 100,000 |
| Karogs: Dienvidkoreja Dienvidkoreja | MIAK | 15 | 6x Platīns | 180,000 |
| Karogs: Apvienotā Karaliste Lielbritānija | BPI | 32 | Zelts | 100,000+ |
| Karogs: Šveice Šveice | IFPI Switzerland | 4 | Zelts | 15,000 |
| Karogs: Austrija Austrija | IFPI Austria | 4 | Zelts | 10,000 |

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
Meraija Kerija |
| --- |
|  |
| Studijas albumi | 
* *Mariah Carey* (1990)
* *Emotions* (1991)
* *Music Box* (1993)
* *Merry Christmas* (1994)
* *Daydream* (1995)
* *Butterfly* (1997)
* *Rainbow* (1999)
* *Glitter* (2001)
* *Charmbracelet* (2002)
* *The Emancipation of Mimi* (2005)
* *E=MC²* (2008)
* *Memoirs of an Imperfect Angel* (2009)

 |
|  |
| Labāko dziesmu izlases un remiksu albumi | 
* *#1's* (1998)
* *Valentines* (2000)
* *Greatest Hits* (2001)
* *The Remixes* (2003)
* *The Ballads* (2008)

 |
|  |
| Koncertalbumi | 
* *MTV Unplugged* (1992)
* *WHS Divas Live* (1999)

 |
|  |
| Koncertu DVD | 
* The First Vision (1991)
* MTV Unplugged +3 (1992)
* Here Is Mariah Carey (1993)
* Fantasy: Mariah Carey at Madison Square Garden (1996)
* Around the World (1998)
* #1's (1999)
* The Adventures of Mimi (2007))
* Mariah Carey: DVD Collection (2008)
* E=MC² Adventure Box (2008)

 |
|  |
| Koncerttūres | 
* Music Box (1993)
* Daydream (1996)
* Butterfly (1998)
* Rainbow (2000)
* Charmbracelet (2003-2004)
* The Adventures of Mimi (2006)

 |
|  |
| Saistītie raksti | 
* Diskogrāfija

 |

 |